CELEX: 32013R0598
Language: lt
Date: 2013-06-24 00:00:00
Title: 2013 m. birželio 24 d. Komisijos įgyvendinimo reglamentas (ES) Nr. 598/2013, kuriuo iš dalies keičiamas Įgyvendinimo reglamentas (ES) Nr. 564/2012, kuriuo nustatomos 2012 m. viršutinės biudžeto ribos, taikomos tam tikroms tiesioginės paramos schemoms, numatytoms Tarybos reglamente (EB) Nr. 73/2009

25.6.2013   
            
            
               LT
            
            
               Europos Sąjungos oficialusis leidinys
            
            
               L 172/9
            
         KOMISIJOS ĮGYVENDINIMO REGLAMENTAS (ES) Nr. 598/2013
   2013 m. birželio 24 d.
   kuriuo iš dalies keičiamas Įgyvendinimo reglamentas (ES) Nr. 564/2012, kuriuo nustatomos 2012 m. viršutinės biudžeto ribos, taikomos tam tikroms tiesioginės paramos schemoms, numatytoms Tarybos reglamente (EB) Nr. 73/2009
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 142 straipsnio c punktą,
   kadangi:
   
               (1)
            
            
               Reglamento (EB) Nr. 73/2009 69 straipsnio 4 dalyje nustatyta, kad ištekliai, kuriuos galima naudoti bet kuriai iš 68 straipsnio 1 dalies a punkto i-iv papunkčiuose ir to reglamento 68 straipsnio 1 dalies b ir e punktuose numatytų susietųjų priemonių, neturi viršyti 3,5 % Reglamento (EB) Nr. 73/2009 40 straipsnyje nurodytų nacionalinių viršutinių ribų. Siekiant aiškumo Komisija turėtų paskelbti valstybių narių praneštų sumų, susijusių su atitinkamomis priemonėmis, viršutines ribas;
            
         
               (2)
            
            
               Reglamento (EB) Nr. 73/2009 68 straipsnio 1 dalies a punkto i-iv papunkčiuose ir 68 straipsnio 1 dalies b ir e punktuose nurodytos paramos viršutinės biudžeto ribos 2012 kalendoriniams metams nustatytos Komisijos įgyvendinimo reglamento (ES) Nr. 564/2012 (2) III priede;
            
         
               (3)
            
            
               Komisijos įgyvendinimo reglamente (ES) Nr. 1270/2012 (3) numatytos tam tikros Portugalijai taikomos išimtys, susijusios su nustatytu terminu peržiūrėti sprendimą dėl specialiosios paramos 2012 m., nustatytu terminu pranešti apie tokią peržiūrą, sąlygomis, taikomomis konkrečiai žemės ūkio veiklai, susijusiai su papildoma nauda žemės ūkiui ir aplinkai, ir informacija, pateikiama paraiškoje paramai gauti;
            
         
               (4)
            
            
               2013 m. sausio 4 d. Portugalija pranešė Komisijai apie iš dalies pakeistas paramos priemones, kurias ji ketina taikyti 2012 metais;
            
         
               (5)
            
            
               remiantis pateikta informacija, Portugalija ketina:
               
                           —
                        
                        
                           iš dalies pakeisti dabartinės paramos priemonės pagal Reglamento (EB) Nr. 73/2009 68 straipsnio 1 dalies b punktą taikymą pieno sektoriuje 2012 m. didinant tai priemonei skirtą finansinį paketą nuo 8,8 mln. EUR iki 10,32 mln. EUR,
                        
                     
                           —
                        
                        
                           iš dalies pakeisti dabartinės paramos priemonės pagal Reglamento (EB) Nr. 73/2009 68 straipsnio l dalies a punkto i papunktį taikymą apribojant jos taikymo sritį „Brava de Lide“ veislės galvijų patelėms ir sumažinant atitinkamą finansinį paketą 2,53 mln. EUR,
                        
                     
                           —
                        
                        
                           nustatyti naują paramos priemonę pagal Reglamento (EB) Nr. 73/2009 68 straipsnio l dalies a punkto v papunktį, susijusią su tam tikrų vietinių jaučių („Alentejana“, „Mertolenga“), avių („Serra de Estrela“, „Churra de Terra Quente“) ir ožkų („Serrana“) veislių išlaikymu, ir šiam finansiniam paketui iš viso skirti 1,68 mln. EUR, ir
                        
                     
                           —
                        
                        
                           sumažinti ekstensyvaus ganymo priemonei pagal Reglamento (EB) Nr. 73/2009 68 straipsnio l dalies a punkto v papunktį skirtą finansinį paketą 0,67 mln. EUR.
                        
                     
         
               (6)
            
            
               tie pakeitimai turi įtakos Reglamento (EB) Nr. 73/2009 68 straipsnio 1 dalies a punkto i-iv papunkčiuose ir 68 straipsnio 1 dalies b ir e punktuose nustatytos paramos lygiui taigi ir Įgyvendinimo reglamento (ES) Nr. 564/2012 III priede Portugalijai nustatytai viršutinei biudžeto ribai;
            
         
               (7)
            
            
               todėl Įgyvendinimo reglamentas (ES) Nr. 564/2012 turėtų būti atitinkamai iš dalies pakeistas. Kadangi pakeitimai taikomi 2012 m., tikslinga, kad šis reglamentas įsigaliotų nedelsiant;
            
         
               (8)
            
            
               šiame reglamente numatytos priemonės atitinka Tiesioginių išmokų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 564/2012 III priedo su Portugalija susijusi eilutė pakeičiama taip:
   
      
                  „Portugalija
               
               
                  20 200“
               
            
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. birželio 24 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 30, 2009 1 31, p. 16.
   
      (2)  OL L 168, 2012 6 28, p. 26.
   
      (3)  OL L 357, 2012 12 28, p. 7.